Fredag 21.30 modtog Nordjyllands Beredskab anmeldelsen om en brand på Memstrupvej ved Mariager. Et værksted var ved at blive ædt op af flammer. Det overtændte værksted lå tæt op af et stuehus, og der var fare for, at branden ville sprede sig. Derfor måtte beredskabet tilkalde yderligere hjælp. - Vi skulle have mere vand på, så vi var nødt til at få flere tilsendt tankvogne for at redde stuehuset, siger Palle Olesen, der er indsatsleder ved Nordjyllands Beredskab. Ikke til at redde Da beredskabet ankom til adressen stod ejerne af huset ude på vejen. Manden i huset blev fragtet med ambulance for røgforgiftning, mens konen slap med skrækken. Efter et større slukningsarbejde blev stuehuset reddet, og værkstedsbranden slukket. Dog havde flammerne haft så godt fat, at værkstedet ikke var til at redde.

Referat:
Værkstedet var bundet sammen med stuehuset.